रंगिया,अक्टबर 24: समबारखालि कामरुप जिल्लनि रंगिया पुलिस थानानि बेन्दोंआव थानाय हिरागाथा ओनसोलनिफ्राय रां दाबिनो AS 01 AR 2967 मटर कायकेलजों फैनाय सनदेह गोनां रन्जन दैमारि हान्जानि सानै बड’लैन्ड आर्मिनि सोद्रोमाखौ  लखेल पाब्लिकफोरा हमदों। हमजानाय बिथांमोनखौ सनितपुर जिल्लायाव थानाय बाथौपुरि गामिनि 26 बोसोरनि गेरेमसा बसुमथारि एबा बि.गुबुन आरो गुबुन सासेखौ क’कराझार जिल्लायाव थानाय गसायगांवनि खाथि 2 नं सिंगिमारिनि लनि ब्रम्ह(23) होन्नानै सिनायथि मोन्नाय जादों।